Bjørn Bjorvatn

Bjørn Bjorvatn (født 1963) er en norsk lege og forsker med søvn og søvnforstyrrelser som spesialområde. Han er ansatt som professor ved Universitetet i Bergen og er leder for Senter for søvnmedisin ved Haukeland universitetssykehus.

Bjorvatn tok medisinsk embetseksamen ved Universitetet i Bergen i 1990 og ble spesialist i allmennmedisin i 2003. I 1995 tok han en doktorgrad om serotonins betydning for søvnsyklusen. 

Etter endt turnustjeneste i 1992 arbeidet han som stipendiat ved Fysiologisk institutt, Universitetet i Bergen. Her fikk han en stilling som førsteamanuensis i 1998 og professor i 2002. I perioden 1998 til 2015 hadde han i tillegg en 50 % stilling som allmennlege Fjellsiden Legesenter. Han har siden 2010 vært leder ved Senter for søvnmedisin, Haukeland universitetssjukehus. I 1996 var han med å grunnlegge Bergen søvnsenter hvor han har virket som søvnspesialist. 

Bjorvatn er forfatter av flere selvhjelpbøker om søvn og søvnvansker, blant annet Bedre søvn. En håndbok til deg som sover dårlig (2007). 

 Referanser 

 Eksterne lenker 
  Søvn og søvnproblemer, artikkel av Bjorvatn (Utposten, 2002)
 Søvnmannen (Tidsskriftet, 2016)

Kategori:Personer fra Tvedestrand kommune
Kategori:Norske medisinprofessorer
Kategori:Professorer ved Universitetet i Bergen
Kategori:Norske forskere
Kategori:Personer tilknyttet Haukeland universitetssykehus
Kategori:Søvnforstyrrelser